Návrh komuniké

     Vláda Slovenskej republiky na svojom zasadnutí prerokovala a vzala na vedomie materiál : „Priebeh realizácie a  aktualizácia programu  útlmu banskej činnosti a likvidácia hnedouhoľnej bane v a.s. Baňa Dolina Veľký Krtíš“.

      Vláda súhlasí s aktualizovaným zámerom doťaženia sprístupnených zásob a s navrhnutými opatreniami.

      Na zabezpečenie týchto cieľov vláda uložila ministrovi hospodárstva a ministrovi životného prostredia realizovať navrhnuté opatrenia. 
 
     Realizáciou programu sa sleduje cieľ zlacnenia útlmového procesu a racionalizácia využitia domácich energetických surovín ako aj predĺženie existencie súvisiacich pracovných miest v regióne s vysokou mierou nezamestnanosti.